CELEX: 
Language: hr
Date: 2018-10-16 00:00:00
Title: DELEGIRANA UREDBA KOMISIJE (EU) …/... o utvrđivanju popisa pokazatelja za izvješće o primjeni Uredbe (EZ) br. 1082/2006 Europskog parlamenta i Vijeća o Europskoj grupaciji za teritorijalnu suradnju (EGTS)

OBRAZLOŽENJE
            
            
               1.KONTEKST DELEGIRANOG AKTA
            
            
               U prvom stavku članka 17. Uredbe (EZ) br. 1082/2006 Europskog parlamenta i Vijeća od 5. srpnja 2006. o Europskoj grupaciji za teritorijalnu suradnju (EGTS)
                  1
                navodi se da Komisija treba izraditi izvješće o primjeni te uredbe. Pokazatelji koji se upotrebljavaju pri izradi izvješća trebali bi se utvrditi u delegiranom aktu te obuhvatiti djelotvornost, učinkovitost, važnost, europsku dodanu vrijednost i mogućnosti pojednostavnjenja.
            
            
               Stoga je cilj ovog delegiranog akta sastaviti popis pokazatelja koji se upotrebljavaju u ocjeni primjene Uredbe o EGTS-u. Ta će ocjena zatim biti osnova za izvješće Komisije.
            
            
               2.SAVJETOVANJA PRIJE DONOŠENJA AKTA
            
            
               Održana su savjetovanja u skladu sa stavkom 4. Zajedničkog dogovora o delegiranim aktima između Europskog parlamenta, Vijeća i Europske komisije. O nacrtu ovog delegiranog akta raspravljalo se 4. srpnja 2013. i 14. srpnja 2017. na sastancima stručne skupine sastavljene od stručnjaka iz svih država članica. Europski parlament pravovremeno je obaviješten o datumima sastanaka, njihovu dnevnom redu i relevantnim dokumentima kako bi se omogućilo podnošenje zahtjeva za prisustvovanje sastancima.
            
            
               3.PRAVNI ELEMENTI DELEGIRANOG AKTA
            
            
               Prema članku 17. drugom stavku Uredbe (EZ) br. 1082/2006 Komisija je ovlaštena donijeti delegirane akte u skladu s člankom 17.a u kojima se utvrđuje popis pokazatelja iz prvog stavka.
            
            
               DELEGIRANA UREDBA KOMISIJE (EU) …/...
            
            
               оd 16.10.2018.
            
            
               o utvrđivanju popisa pokazatelja za izvješće o primjeni Uredbe (EZ) br. 1082/2006 Europskog parlamenta i Vijeća o Europskoj grupaciji za teritorijalnu suradnju (EGTS)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EZ) br. 1082/2006 Europskog parlamenta i Vijeća od 5. srpnja 2006. o Europskoj grupaciji za teritorijalnu suradnju (EGTS)
                  2
               , a posebno njezin članak 17. drugi stavak,
            
            
               budući da: 
            
            
               (1)Komisija je u svojem prvom izvješću o primjeni Uredbe (EZ) br. 1082/2006 predložila niz izmjena
                  3
               . Uredbom (EU) br. 1302/2013 Europskog parlamenta i Vijeća
                  4
                poboljšani su, pojašnjeni i pojednostavnjeni osnivanje i funkcioniranje europskih grupacija za teritorijalnu suradnju (EGTS-ovi).
            
            
               (2)U skladu s člankom 17. prvim stavkom Uredbe (EZ) br. 1082/2006 Komisija Europskom parlamentu, Vijeću i Odboru regija prosljeđuje izvješće o primjeni te Uredbe s na pokazateljima utemeljenom ocjenom njezine djelotvornosti, učinkovitosti, važnosti, europske dodane vrijednosti i mogućnosti pojednostavnjenja.
            
            
               (3)Pokazatelji bi trebali pomoći Komisiji da oblikuje mišljenje o dosad ostvarenom napretku. Trebalo bi odrediti krajnji rok za prikupljanje informacija za izvješće, a napredak bi trebalo ocijeniti uspoređivanjem referentnog osnovnog stanja i stanja na dan određen kao krajnji rok za prikupljanje informacija. Pri sastavljanju izvješća trebalo bi upotrebljavati kvantitativne i kvalitativne pokazatelje.
            
            
               (4)U skladu s člankom 3. drugim podstavkom Uredbe (EU) br. 1302/2013 ta se Uredba primjenjuje od 22. lipnja 2014. U skladu s prijelaznim odredbama iz članka 2. te Uredbe, postupak odobrenja EGTS-ova koji su u postupku osnivanja ovisi o datumu 22. lipnja 2014. Stanje na dan 21. lipnja 2014. trebalo bi stoga biti osnova za pokazatelje kojima se mjeri napredak. Krajnji rok za zaprimanje podataka ili informacija za upotrebu pokazatelja može se odrediti samo tijekom pripremnog rada na izvješću o primjeni Uredbe i trebalo bi ga navesti u izvješću.
            
         
         
            
               (5)Pokazatelj djelotvornosti trebao bi pokazati koliko je Uredba (EZ) br. 1082/2006 bila uspješna u ostvarenju ciljeva ili postizanju napretka prema njihovu ostvarenju.
            
            
               (6)Pokazateljem učinkovitosti ispituje se odnos između upotrijebljenih resursa ili ulaznih vrijednosti i ostvarenih promjena ili rezultata. Kad je riječ o postupku odobrenja za osnivanje EGTS-ova, informacije o različitim troškovima povezanima s osnivanjem različitih pravnih tijela za suradnju mogu dati samo nacionalna tijela koja su prethodno odobrila slična tijela. Pri ocjenjivanju napretka EGTS-ova i, neizravno, učinkovitosti Uredbe (EZ) br. 1082/2006 do danas, troškove funkcioniranja tih EGTS-ova trebalo bi usporediti s troškovima osnivanja drugih pravnih tijela za suradnju. Međutim, takva se usporedba može napraviti samo u slučaju EGTS-ova koji su prethodno uspostavili drugo pravno tijelo za suradnju.
            
            
               (7)Pokazateljem važnosti ispituje se u kojoj mjeri ciljevi i odredbe Uredbe (EZ) br. 1082/2006 odgovaraju potrebama mogućih članova EGTS-a.
            
            
               (8)Pokazatelj održivosti, koji je povezan s važnošću, odnosi se na broj registriranih EGTS-ova koji zapravo ne obavljaju nikakvu aktivnost.
            
            
               (9)Pokazateljem europske dodane vrijednosti ispituje se jesu li EGTS-ovi osnovani zahvaljujući donošenju Uredbe (EZ) br. 1082/2006 jer članovi EGTS-a prije nisu bili u mogućnosti osnivati pravna tijela za teritorijalnu suradnju u skladu s međunarodnim ili nacionalnim pravom na snazi.
            
            
               (10)Kad je riječ o mogućnostima daljnjeg pojednostavnjenja Uredbe (EZ) br. 1082/2006, trebalo bi ocijeniti elemente za pojednostavnjenje, primjerice, postupka za osnivanje novih EGTS-ova koji uključuje prešutno odobrenje nacionalnih tijela za odobrenje, kako je uvedeno Uredbom (EU) br. 1302/2013,
            
            
               DONIJELA JE OVU UREDBU:
            
            
               Članak 1.
            
            
               Pokazatelji koji se upotrebljavaju za izvješće o primjeni Uredbe (EZ) br. 1082/2006 navedeni su u Prilogu ovoj Uredbi.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 16.10.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 210, 31.7.2006., str. 19.
               
               
                  
                     (2)
                  
                        SL L 210, 31.7.2006., str. 19.
               
               
                  
                     (3)
                  
                        Izvješće Komisije Europskom parlamentu i Vijeću, „Primjena Uredbe (EZ) br. 1082/2006 o Europskoj grupaciji za teritorijalnu suradnju (EGTS)” - COM(2011) 462 final, 29.7.2011.
               
               
                  
                     (4)
                  
                        Uredba (EU) br. 1302/2013 Europskog parlamenta i Vijeća od 17. prosinca 2013. o izmjeni Uredbe (EZ) br. 1082/2006 o Europskoj grupaciji za teritorijalnu suradnju (EGTS) u vezi s pojašnjenjem, pojednostavljenjem i poboljšanjem osnivanja i funkcioniranja takvih grupacija (SL L 347, 20.12.2013., str. 303.).
               
            
      
    ---documentbreak--- 
      
         
         
            
               PRILOG
            
            
               Popis pokazatelja za izvješće o primjeni Uredbe (EZ) br. 1082/2006 o Europskoj grupaciji za teritorijalnu suradnju (EGTS)
            
            
            
                     
                        Kriterij ocjene
                     
                  
                  
                     
                        Naziv pokazatelja
                     
                  
                  
                     
                        Jedinica
                     
                  
               
                     
                        Djelotvornost
                     
                  
                  
                     
                        Usklađenost nacionalnih pravila država članica s ovom Uredbom
                     
                  
                  
                     
                        Broj država članica koje su na datum određen kao krajnji rok za izvješće imale donesena revidirana provedbena pravila
                     
                  
               
                     
                  
                  
                     
                        Povećanje broja osnovanih EGTS-ova (osnova: broj EGTS-ova na dan 21. lipnja 2014.: X)
                     
                  
                  
                     
                        Broj EGTS-ova na datum određen kao krajnji rok za izvješće
                     
                  
               
                     
                  
                  
                     
                        Povećanje broja članova EGTS-a u postojećim EGTS-ovima (osnova: broj članova EGTS-a pri osnivanju)
                     
                  
                  
                     
                        Broj članova EGTS-a na datum određen kao krajnji rok za izvješće
                     
                  
               
                     
                  
                  
                     
                        Povećanje broja članova EGTS-a po kategoriji (osnova: broj članova na dan 21. lipnja 2014.: X)
                     
                     
                        Potpokazatelji po kategoriji:
                     
                     
                        ·države članice
                     
                     
                        ·tijela na nacionalnoj razini
                     
                     
                        ·regionalna tijela
                     
                     
                        ·lokalna tijela
                     
                     
                        ·javna poduzeća
                     
                     
                        ·poduzeća kojima su povjerene usluge od općega gospodarskog interesa
                     
                     
                        ·udruženja koja se sastoje od tijela koja pripadaju jednoj navedenoj kategoriji ili više njih
                     
                     
                        ·nacionalna, regionalna ili lokalna tijela, ili tijela ili poduzeća iz trećih zemalja ili prekomorskih zemalja ili područja koji su istovjetni prethodno navedenim tijelima
                     
                  
                  
                     
                        Broj na datum određen kao krajnji rok za izvješće
                     
                  
               
                     
                  
                  
                     
                        Povećanje broja pruženih usluga kao rezultat EGTS-ova (osnova: broj pruženih usluga na dan 21. lipnja 2014.: X)
                     
                     
                        Potpokazatelji po kategoriji:
                     
                     
                        ·zdravlje
                     
                     
                        ·obrazovanje i osposobljavanje
                     
                     
                        ·okoliš, energija, zaštita prirode
                     
                     
                        ·promet
                     
                     
                        ·istraživanja
                     
                     
                        ·ostalo
                     
                  
                  
                     
                        Broj na datum određen kao krajnji rok za izvješće
                     
                  
               
                     
                        Učinkovitost
                     
                  
                  
                     
                        Troškovi osnivanja EGTS-a u usporedbi s troškovima osnivanja sličnih struktura u skladu s međunarodnim ili nacionalnim pravom
                           1
                        
                     
                  
                  
                     
                        EUR
                     
                  
               
                     
                  
                  
                     
                        Troškovi funkcioniranja EGTS-a u usporedbi s troškovima funkcioniranja sličnih struktura u skladu s međunarodnim ili nacionalnim pravom
                     
                  
                  
                     
                        EUR
                     
                  
               
                     
                  
                  
                     
                        Postupak odobrenja za osnivanje EGTS-ova u usporedbi s postupkom odobrenja za slična tijela u skladu s međunarodnim ili nacionalnim pravom
                     
                  
                  
                     
                        Broj mjeseci 
                     
                  
               
                     
                        Važnost
                     
                  
                  
                     
                        Upotreba EGTS-a za provedbu programa suradnje (kao upravljačko tijelo) (osnova: broj EGTS-ova koji su bili upravljačka tijela na dan 21. lipnja 2014.: X)
                     
                  
                  
                     
                        Broj EGTS-ova koji su imenovani upravljačkim tijelom u okviru programa suradnje na datum određen kao krajnji rok za izvješće
                     
                  
               
                     
                  
                  
                     
                        Upotreba EGTS-a za provedbu dijela programa suradnje (npr. potprogrami, sredstva za male projekte, projekti „od građana za građane”, integrirana teritorijalna ulaganja, zajednički akcijski planovi) (osnova: broj EGTS-ova koji su bili upravljačka tijela na dan 21. lipnja 2014.: X)
                     
                  
                  
                     
                        Broj EGTS-ova koji su imenovani za provedbu dijela programa suradnje na datum određen kao krajnji rok za izvješće
                     
                  
               
                     
                  
                  
                     
                        Upotreba EGTS-a za provedbu  operacije (osnova: broj EGTS-ova koji su bili upravljačka tijela na dan 21. lipnja 2014.: X)
                     
                     
                        Potpokazatelji po kategoriji:
                     
                     
                        ·operacija u okviru programa suradnje (prekogranična, transnacionalna ili međuregionalna)
                     
                     
                        ·operacija koju Unija podupire putem Europskog fonda za regionalni razvoj u okviru programa cilja „Ulaganje za rast i radna mjesta”
                     
                     
                        ·operacija koju Unija podupire putem Europskog socijalnog fonda
                     
                     
                        ·operacija koju Unija podupire putem Kohezijskog fonda
                     
                     
                        ·operacija ili projekt koje Unija podupire izvan programa kohezijske politike
                     
                  
                  
                     
                        Broj na datum određen kao krajnji rok za izvješće
                     
                  
               
                     
                  
                  
                     
                        Korištenje različitim opcijama za izbor mjerodavnog prava:
                     
                     
                        ·mjerodavno pravo u odnosu na tumačenje i provođenje konvencije (članak 8. stavak 2. točka (g));
                     
                     
                        ·mjerodavno pravo koje se primjenjuje na akte tijela (članak 8. stavak 2. točka (h)); i
                     
                     
                        ·pravo koje se izravno odnosi na aktivnosti EGTS-a (članak 8. stavak 2. točka (j))
                     
                  
                  
                     
                        Kvalitativno
                     
                  
               
                     
                  
                  
                     
                        Angažiranje vlastitog osoblja kao postotak u ukupnom osoblju
                           2
                        
                     
                  
                  
                     
                        Postotak
                           3
                        
                     
                  
               
                     
                  
                  
                     
                        Motivirajući čimbenici prilikom odluke o osnivanju EGTS-a, za tijela koja su formalno sklopila sporazum o EGTS-u
                     
                  
                  
                     
                        Kvalitativno
                     
                  
               
                     
                        Održivost
                     
                  
                  
                     
                        EGTS-ovi registrirani bez obavljanja aktivnosti
                     
                  
                  
                     
                        Broj
                     
                  
               
                     
                        Dodana vrijednost EU-a
                     
                  
                  
                     
                        Broj struktura i mreža teritorijalne suradnje koje su osnovane zahvaljujući mogućnosti osnivanja EGTS-a u skladu s Uredbom (EZ) br. 1082/2006
                     
                  
                  
                     
                        Kvantitativno/kvalitativno
                     
                  
               
                     
                  
                  
                     
                        Prednosti koje ima pravno tijelo osnovano u skladu s pravom EU-a u usporedbi s pravnim tijelima osnovanima u skladu s međunarodnim ili nacionalnim pravom
                     
                  
                  
                     
                        Kvalitativno
                     
                  
               
                     
                        Pojednostavnjenje uvedeno instrumentom
                     
                  
                  
                     
                        Prosječno vrijeme potrebno za osnivanje EGTS-a (1. faza: do podnošenja nacrta konvencije) prije i nakon izmjene ove Uredbe
                     
                  
                  
                     
                        Mjeseci
                     
                  
               
                     
                  
                  
                     
                        Prosječno vrijeme potrebno za osnivanje EGTS-a (2. faza: od podnošenja nacrta konvencije do konačnog odobrenja) prije i nakon izmjene ove Uredbe
                     
                  
                  
                     
                        Mjeseci
                     
                  
               
                     
                  
                  
                     
                        Broj odobrenja putem prešutnog odobrenja nacionalnih tijela koja nisu tijela države članice u kojoj se nalazi registrirano sjedište EGTS-a
                     
                  
                  
                     
                        Broj (i kvalitativno)
                     
                  
               
         
         
            
                  
                     (1)
                  
                        Npr. Euroregionalna grupacija za suradnju (Vijeće Europe); Euroregije, Eurookruzi; Zweckverband (njemačko pravo), Consorcio (španjolsko pravo), Groupement local de coopération transfrontalière (francusko pravo).
               
               
                  
                     (2)
                  
                        „Vlastito osoblje” u usporedbi s osobljem koje su delegirali članovi EGTS-a.
               
               
                  
                     (3)
                  
                        Postotak na temelju broja članova osoblja, ne treba se uzimati u obzir ekvivalent punog radnog vremena.